CELEX: 52013DC0391
Language: mt
Date: 2013-05-29 00:00:00
Title: Rakkomandazzjoni għal RAKKOMANDAZZJONI TAL-KUNSILL bil-għan li tintemm is-sitwazzjoni ta’ defiċit eċċessiv tal-gvern f'Malta

|
			
		
		
		52013DC0391
		
			Rakkomandazzjoni għal RAKKOMANDAZZJONI TAL-KUNSILL bil-għan li tintemm is-sitwazzjoni ta’ defiċit eċċessiv tal-gvern f'Malta /* COM/2013/0391 final */
			
				
		
		
			
			   	Rakkomandazzjoni għal
RAKKOMANDAZZJONI TAL-KUNSILL
bil-għan li tintemm is-sitwazzjoni ta’
defiċit eċċessiv tal-gvern f'Malta
IL-KUNSILL TAL-UNJONI EWROPEA,
Wara li kkunsidra
t-Trattat dwar il-Funzjonament tal-Unjoni Ewropea, u b'mod partikolari l-Artikolu
126(7) tiegħu,
Wara li kkunsidra
r-rakkomandazzjoni mill-Kummissjoni;
Billi:
(1)       Skont l-Artikolu 126
tat-Trattat dwar il-Funzjonament tal-Unjoni Ewropea (TFUE), l-Istati Membri
għandhom jevitaw defiċits eċċessivi tal-gvern.
(2)       Il-Patt ta’ Stabbiltà u
Tkabbir huwa bbażat fuq l-għan ta’ finanzi sodi tal-gvern bħala
mezz biex jissaħħu l-kundizzjonijiet għall-istabbiltà
tal-prezzijiet u għal tkabbir sostenibbli b’saħħtu li jwassal
għall-ħolqien tal-impjiegi.
(3)       Fil-[21 ta' Ġunju 2013],
il-Kunsill iddeċieda, skont l-Artikolu 126(6) tat-TFUE, li hemm
defiċit eċċessiv f'Malta.
(4)       Skont l-Artikolu 126(7)
tat-TFUE u l-Artikolu 3 tar-Regolament tal-Kunsill (KE) Nru 1467/97 dwar li
titħaffef u li tiġi ċċarata l-implimentazzjoni
tal-proċedura ta’ defiċit eċċessiv , il-Kunsill huwa mitlub
jindirizza rakkomandazzjonijiet lill-Istat Membru kkonċernat,
bil-għan li tintemm is-sitwazzjoni ta’ defiċit eċċessiv
f’perjodu stabbilit. Ir-rakkomandazzjoni għandha tistabbilixxi żmien
massimu ta' sitt xhur għal azzjoni effettiva li għandha
tittieħed mill-Istat Membru kkonċernat biex jikkoreġi
d-defiċit eċċessiv. Barra minn hekk, f’rakkomandazzjoni biex
jiġi kkoreġut id-defiċit eċċessiv, il-Kunsill
għandu jitlob għall-ilħiq ta’ miri baġitarji annwali li,
abbażi tat-tbassir li fuqu tissejjes ir-rakkomandazzjoni, ikunu
konsistenti ma’ titjib minimu annwali fil-bilanċ strutturali,
jiġifieri l-bilanċ aġġustat ċiklikament minbarra
miżuri ta’ darba u miżuri temporanji oħrajn, ta’ mill-inqas 0.5
% tal-PDG bħala valur ta’ referenza. Minbarra dan, skont l-Artikolu 2
tar-Regolament tal-Kunsill (KE) Nru 1467/97 li jispeċifika r-rekwiżit
taħt il-kriterju tad-dejn, il-miri baġitarji rakkomandati
għall-aħħar sena tal-perjodu ta' korrezzjoni jridu jiżguraw
li t-tnaqqis meħtieġ fid-differenza bejn il-livell ta' dejn u tal-PDG
u s-60 % tal-PDG tal-valur ta' referenza tat-Trattat se jseħħu fi
żmien is-sentejn li jsegwu l-korrezzjoni tad-defiċit
eċċessiv tal-gvern, ibbażat fuq it-tbassir tal-Kummissjoni.
(5)       Skont it-tbassir
tar-rebbiegħa tal-Kummissjoni għas-sena 2013, id-defiċit se
jkompli jkun ogħla mill-valur ta' referenza fl-2013 u l-2014,
rispettivament għal 3,7 % u 3,6 % tal-PDG. Dawn il-projezzjonijiet
baġitarji huma bbażati fuq il-politiki attwali, u għalhekk
jinkorporaw il-baġit tal-2013 li ġie approvat mill-Parlament f’April
2013, li jinkludi miżuri espansjonarji kemm fuq in-naħa tad-dħul
u l-infiq kif ukoll l-injezzjoni ta’ ekwità ppjanata diġà lill-Air Malta
(0,6% tal-PDG), b’impatt nett ta’ żieda fuq id-defiċit ta’ 0,3%
tal-PDG. Il-miżuri espansjonarji huma biss parzjalment ikkompensati
b’żidiet fid-dazji tas-sisa, il-ġbir tal-arretrati tat-taxxa kif
ukoll l-iffrankar mill-infiq u kontribuzzjonijiet tas-sigurtà soċjali
ogħla li jirriżultaw mir-riforma tal-pensjonijiet tal-2006. Barra
minn hekk, il-kontribuzzjoni ta' miżuri ta' darba li jnaqqsu
d-defiċit nett kif identifikata mill-Kummissjoni għall-isforz ta'
konsolidazzjoni taqa' drastikament wara l-2012. Minħabba d-defiċits
primarji li mistennija jibqgħu fl-2013 u l-2014, skont it-tbassir
tar-rebbiegħa tal-Kummissjoni għas-sena 2013, id-dejn ġenerali
tal-gvern se jkompli jiżdied, għal 73,9 % tal-PDG fl-2013 u għal
74,9 % tal-PDG fl-2014. Fl-2015 u l-2016, id-defiċit ġenerali
tal-gvern huwa mistenni li jibqa' ogħla mit-3 % tal-valur ta' referenza
tal-PDG, u l-proporzjon tad-dejn għall-PDG se jiżdied għal 75,6
% tal-PDG sal-2016.
(6)       Skont ir-Regolament 1467/97,
il-korrezzjoni tad-defiċit eċċessiv għandu jitlesta
sas-sena ta' wara l-identifikazzjoni tiegħu, sakemm ma jkunx hemm
ċirkostanzi speċifiċi. Fid-dawl ta' dan, korrezzjoni
tad-defiċit eċċessiv sal-2014 hu meħtieġ. B'mod
partikolari, mod ta' aġġustament kredibbli u sostenibbli għandu
jitlob lil Malta biex tilħaq il-mira ewlenija ġenerali tal-gvern ta'
3,4% tal-PDG għall-2013 u 2,7% tal-PDG fl-2014, li hija konsistenti
mat-titjib annwali tal-bilanċ strutturali ta' 0,7% tal-PDG fl-2014.
Il-mira tal-2014 tiżgura li t-tnaqqis meħtieġ fid-differenza
bejn il-livell ta' dejn għall-PDG u l-valur ta' referenza tat-Trattat ta'
60% tal-PDG isseħħ fi żmien sentejn wara l-korrezzjoni tal-EDP.
Biex jintlaħħqu l-miri strutturali msemmija hawn fuq, Malta
teħtieġ li tadotta miżuri addizzjonali ta' konsolidazzjoni ta'
madwar 0,4% tal-PDG fl-2013, minbarra l-miżuri diġà inklużi
fix-xenarju bażiku, u madwar ¾% tal-PDG fl-2014. Dawn il-miri jikkunsidraw
il-ħtieġa li jikkumpensaw għall-effetti negattivi tat-tieni
darba ta' konsolidazzjoni fiskali dwar finanzi pubbliċi, permezz
tal-impatt fuq it-tkabbir tal-PDG. Ix-xenarju bażiku fuq liema huwa
bbażat il-mod ta' aġġustament jinkorpora t-tbassir
tar-rebbiegħa tal-Kummissjoni tal-2013 u jestendi sal-2016 billi
jiddependi fuq assunzjonijiet standard dwar l-għeluq tan-nuqqas
fir-riżultati u s-sensittività tal-baġit għaċ-ċiklu;
ma jinkludix madankollu l-injezzjoni addizzjonali ta' kapital fl-Air Malta li
huwa ppjanat għall-2015 skont il-programm ta' stabbiltà tal-2013. B'hekk
wieħed jassumi li l-injezzjoni ta' kapital mhux se jseħħ jew se
jkun kumpensat b'miżuri fid-direzzjoni l-opposta.
(7)       Il-qafas fiskali huwa
pjuttost fiskali, u n-natura tiegħu li bla irbit u l-orizzont qasir ta'
ppjanar fiskali ma jappoġġjawx pożizzjoni fiskali soda.
Id-Direttiva 2011/85/EU dwar oqfsa baġitarji għadha ma ġietx
tarsposta. Barra minn hekk, skont l-Artikolu 5 tar-Regolament Nru 473/2013 tal-Parlament
Ewropew u tal-Kunsill tal-21 ta' Mejju 2013 dwar dispożizzjonijiet komuni
għall-monitoraġġ u l-valutazzjoni ta' abbozzi ta' pjanijiet
baġitarji u l-iżgurar tal-korrezzjoni ta' defiċit
eċċessiv tal-Istati Membri fiż-żona tal-euro, Malta għandha
ddaħħal kopji indipendenti biex jimmonitorjaw il-konformità
mar-regoli fiskali. Filwaqt li l-programm ta' stabbiltà jiddikkjara
l-intenzjoni tal-gvern li jwaqqaf kunsill fiskali, ma saru ebda pjani konkreti.
(8)       Skont l-Artikolu 9(1) tar-Regolament
Nru 473/2013 tal-Parlament Ewropew u tal-Kunsill tal-21 ta' Mejju 2013 dwar
dispożizzjonijiet komuni għall-monitoraġġ u l-valutazzjoni
ta' abbozzi ta' pjanijiet baġitarji u l-iżgurar tal-korrezzjoni ta'
defiċit eċċessiv tal-Istati Membri fiż-żona tal-euro, Malta
għandha tippreżenta lill-Kummissjoni u lill-Kunsill programm ta'
sħubija ekonomika similtanjament mar-rapport li għandu jkun
ippreżentat skont l-Artikolu 3(4a) tar-Regolament (KE) Nru 1467/97.
(9)       Fl-opinjoni tal-Kunsill,
il-miżuri ta' konsolidazzjoni baġitarja għandhom jassiguraw
titjib dejjiemi fil-bilanċ tal-gvern ġenerali, filwaqt li jkunu
ggerjati biex tissaħħaħ il-kwalità tal-finanzi
ġubbliċi u jkun rinforzat il-potenzjal tat-tkabbir tal-ekonomija,
JIRRAKKOMANDA LI:
(1)                   
Malta għandha ttemm is-sitwazzjoni
preżenti ta' defiċit eċċessiv sal-2014.
(2)                   
B'mod speċifiku, Malta għandha:
(a)         
tilħaq il-mira tal-gvern ġenerali ta' 3,4
% tal-PDG għall-2013 u t-2,7 % tal-PDG fl-2014, li jkun konsistenti
mat-titjib annwali tal-bilanċ strutturali ta' 0,7 % tal-PDG fl-2013, u 0,7
% tal-PDG fl 2014. Din it-triq tal-aġġustament għandha
tippermetti biex sal-2014 id-defiċit tal-gvern jinġieb inqas mit-3 %
tal-valur referenzjarju tal-PDG flwaqt li fl-istess ħin ikun assigurat li
l-proporzjon tad-dejn gross tal-gvern joqrob is-60 % tal-valur referenzjarju tal-PDG
b'pass sodisfaċenti;
(b)         
tispeċifika u timplimenta b'mod rigoru
il-miuri li huma meħtieġa biex tinkiseb il-korrezzjoni
tad-defiċit eċċessiv sal-2014, u tuża ikull qligħ mhux
mistenni għat-tnaqqis tad-defiċit.
(3)                   
Il-Kunsill jistabbilixxi l-iskadenza tal-1 ta'
Ottubru għal Malta biex tieħu azzjoni effettiva u, skond l-Artikolu
3(4a) tar-Regolament tal-Kunsill (KE) Nru 1467/97, tirrapporta fid-dettall dwar
l-istrateġija tal-konsolidazzjoni li hija maħsuba biex tikseb dawn
il-miri.
Wara l-korrezzjoni tad-defiċit
eċċessiv, Malta hija mistiedna biex tkompli tagħmel progress
b'pass xieraq lejn il-mira fuq medda medja ta' żmien biex ikun hemm
baġit bilanċjat f'termini strutturali, fosthom billi tilħaq
il-limiti tan-nefqa. Biex tillimita r-riskji għall-eżekuzzjoni tal-baġit,
il-Kunsill jistieden lil Malta biex issaħħaħ l-effettività
tal-qafas baġitarju tagħha u ttejjeb il-monitoraġġ
tal-eżekuzzjoni tal-baġit matul is-sena. B'mod partikulari, Malta
hija mistiedna biex iddaħħal qafas fiskali pluriennali li iktar
jorbot u bbaat fuq regoli. Barra minn hekk, ir-rwol tal-korpi indipendenti li
jimmonitoraw il-politika fiskali għandhom, skont l-Artikolu 5
tar-Regolament (KE) Nru 473/2013 tal-Parlament Ewropew u tal-Kunsill tal-21 ta'
Mejju 2013 dwar id-dispożizzjonijiet komuni
għall-monitoraġġ u l-assessjar tal-abbozzi tal-pjanijiet
baġitarji u tkun assigurata l-korrezzjoni tad-defiċit
eċċessiv tal-Istati Membri fiż-żona tal-euro.
Fl-aħħar nett, biex ikun assigurat
is-suċċess tal-istrateġija ta' konsolidazzjoni fiskali, l-awtoritajiet
Maltin huma mistiedna biex jappoġġaw il-konsolidazzjoni fiskali
b'riformi strutturali komprensivi skont ir-rakkomandazzjonijiet tal-Kunsill li
kienu indirizzati lil Malta fil-kuntest tas-Semestru Ewropew u b'mod
partikulari ma' dawk relatati mal-aspett preventiv tal-Proċedura dwar
l-Iżbilanċi Makroekonomiċi.
Din
ir-rakkomandazzjoni hija indirizzata lir-Repubblika ta' Malta.
Magħmul fi Brussell,
                                                                       Għall-Kunsill
                                                                       Il-President